174 
PIÈCES A L’APPUI. 
Trois ans fu la pucèle en la tour enserrée, 
Son dois ami regrete dolente et esplorée. 
« He! dous amis, fait-elle, com longue demourée ! 
» Je suis pour vostre amour en ceste tour quarrée ! 
« Tost i morrai pour vous, tant sui-je plus irée. » 
He Diex! 
Qui d’amour sent doiour et paine 
Bien doit avoir joie prochaine. 
Lors crie de rechef et ploure à vois autaine. 
« Amis por vous ai trait mainte dure semaine. 
» Ci sui por vostre amour enserrée à grant paine. 
iv Ne puis sor pies ester, tant sui sosprise et vaine. » 
A cest mot chiet pasmée sans vois et sans alaine. 
He Diex ! 
Qui d’amour sent doiour et paine 
Bien doit avoir joie prochaine. 
Li rois ot entendu et le cri et la noise : 
Durement s’esmerveille quant ele ne s’acoise ; 
En la tour vint courant plustot que cerf ne voise ; 
Sa fille voit pasmée, Idoine la cortoise. 
Entre ses bras la prend; n’a talent qu’il s’en voise. 
He Diex ! 
Qui d’amour sent doiour et paine 
Bien doit avoir joie prochaine. 
Grant doiour a on cuer li rois, ne sait que dire ; 
La roïne raccourt, de deul confont et d’ire ; 
« Fille, font-il andoi, cest amour vous empire. » 
Quant elle puet parler, si respont : « Voire , sire. 
» Lasse! toute i morrai, ne m’en puis escondire. » 
He Diex ! 
Qui d’amour sent doiour et paine 
Bien doit avoir joie prochaine. 
— « Fille, com cest amour vous a pâlie et tainte ! 
» D’amer Garsilion ne vous estes pas fainte. 
» Jà ne verrez un mois, tant s’amours vous a tainte. » 
— « Sire, por Dieu mercis, ci n’a métiers d’estrainte ; 
h Se ne l’ai à baron, de deul serai estainte. » 
